text: Unge sønderjyske forfatterspirer
  05 september 2010 kl. 13.31
  12 helt unge forfattere fra Sønderjylland udgav i dag en novellesamling om kultursammenstød. Bogen har fået titlen "Jylland på skideren".
  Bogen blev præsententeret i eftermiddag i Aabenraa på Brundlund Slot, der de sidste dage har udgjort rammen om den årlige litteraturfestival.
  Det er meningen, at bogen skal uddeles til alle skoler i hele Sønderjylland.
   
  I alt 12 unge sønderjyder i teenage-alderen har skrevet novellerne.
  De unge har arbejdet sammen med den københavnske forfatter Cecilie Eken omkring novellerne, der afslører, at mødet mellem forskellige kulturer ofte er vanskeligt, og kan udvikle sig til regulære sammenstød. 
  Men det er dog ikke kun kulturforskelle mellem forskellige nationaliteter, men også for eksempel mellem generationer, land og by, og religioner, som de unge skriver om.
  Udgivelsen er et resultat af Den sønderjyske kulturaftales store børne- og ungesatsning om udvikling af kulturel intelligens. 
  Tanken er, at novellerne skal fungere som inspiration for andre unge.
  